KS Daily View วันที่ 27 ม.ค. 2565
27 มกราคม 2565

KS Daily View 27.01.2022 >>> การประชุม FOMC เราแบ่งเป็น 3 กรณี / ให้น้ำหนักกรณี 2 จากการประชุม /เหตุการณ์ SPRC มองเป็น Buy on dip / พรีวิวงบ 4Q64 / คาด SET จะแกว่ง 1610-45 จากโทนของ FED แนะนำ LH
ตลาดต่างประเทศ: การประชุม FOMC ออกมาตามคาด แม้ tone ของ Powell ดู hawkish โดยเราแบ่งเป็น 3 กรณี
1) ในกรณีที่ powell ยืนกรานคุมเงินเฟ้อได้และ BY2yrs, Fed fund future priced out ดอกเบี้ย 5ครั้ง (หมายความว่า FED จะขึ้นดอกเบี้ย quarterly) คาดว่าตลาดหุ้นโลกจะเกิดแรง buy on dip สำหรับ SET ( 1645+) โดยกลุ่ม Growth จะกลับมามีแรงซื้อคืนระยะสั้น KCE, JMT, Tech consult
2) ในกรณีที่แบ่งรับแบ่งสู้ และตลาดไม่เชื่อว่าคุมเงินเฟ้อได้ ดอกเบี้ยจะ fully priced in 5ครั้งและขึ่น 50bps ในเดือนมีนาคม SET จะกลับมาแกว่งในกรอบ 1,610-1,645 ไปจนถึงการรายงานเงินเฟ้อมค (2กพ) เบื้องต้นคาด 0.4% MoM กลุ่ม value จะยัง outperform ต่อไป ระหว่างนี้ก็ซื้อขายกลุ่มปันผลในระดับไม่เกิน +1SD เช่นอสังหา
3) กรณีที่ยอมรับคุมเงินเฟ้อไม่อยู่ และแตะถึงโอกาสลดงบดุล คาดตลาดหุ้นโลกจะเปิด downside / สำหรับ SET กรอบจะลงไปเทรดต่ำกว่า 1,585- โดยกลุ่ม ICT จะเป็นหลุมหลบภัย
ชัดเจนว่าการประชุมออกมาในกรณีที่ 2 ทั้งเรื่องดอกเบี้ย และ การตอบรับของตลาดเรื่องเงินเฟ้อ อิงจาก US 2yr : 1.16%, US 10yr : 1.85% แนะนำหุ้นอสังหา
ตลาดภายในประเทศ: เมื่อวานที่ผ่านมามีเหตุการณ์ น้ำมันดิบรั่วบริเวณทุ่นผูกเรือน้าลึกแบบทุ่นเดี่ยวกลางทะเล หรือจุดขนถ่ายน้ามันในทะเล (SPM) ราว 20 ตัน หรือ 24,000 ลิตร เรามองว่าเหตุการณ์น้ำมันรั่วของ SPRC ไม่มีผลกระทบต่อการกลั่นน้ำมัน แต่อาจทำให้ GRM ลดลง 0.2-0.5 ดอลลาร์ฯ/บาร์เรล หากไม่สามารถแก้ไข SPM ให้กลับมาใช้ได้ใน 30 วัน ค่าเสียหายส่วนใหญ่จะมีประกันรับผิดชอบ แต่ค่าใช้จากนอกเหนือจากการรับประกันจะกระทบต่อกำไร และผลตอบแทนจากเงินปันผล แนะนำซื้อ ราคาหุ้นที่อ่อนตัวสะท้อนกรณีน้ำมันรั่ว 400,000 ลิตรแล้ว
พรีวิวผลประกอบการ 4Q64: สำหรับบริษัทจดทะเบียน เรามีการพรีวิว 3 บริษัทเริ่มจาก
1) GFPT เราคาด GPFT จะรายงานกำไรสุทธิ 7 ลบ.ในไตรมาส 4/64 พลิกจากผลขาดทุนสุทธิ 87 ลบ. ในไตรมาสก่อนหน้า แต่ลดลง 98% YoY จากยอดขายที่ดีขึ้นแต่ GPM ระดับต่ำ / ส่วนปี 2565 เราคาดกำไรสุทธิไตรมาส 1/65 จะฟื้นตัว QoQ และ YoY จากการส่งออกที่ดีขึ้น ราคาไก่เนื้อในประเทศที่สูงขึ้น และกำลังการผลิตที่เพิ่มขึ้นทั้งไตรมาส โดยเราลดประมาณการกำไรปี 2564 ลง 13% จากผลประกอบการไตรมาส 4/64 ที่อ่อนแอ แต่ปรับของปี 2565-66 จากราคาไก่ที่สูงขึ้นและอุปสงค์อาหารสัตว์ที่ลดลง
2) OSP คาดกำไรปกติไตรมาส 4/2564 ที่ 843 ลบ. ลดลง 2% YoY จาก GPM ที่ลดลงลง YoY แต่เพิ่มขึ้น 17% QoQ จากยอดขายที่ดีขึ้น / เราได้รวมผลกระทบจากต้นทุนวัตถุดิบที่สูงขึ้นแล้วแม้ผลกระทบของต้นทุนที่สูงขึ้นส่วนหนึ่งสามารถบรรเทาได้ด้วย "FastForward 10X"/ เราชอบ OSP จากการประเมินมูลค่าที่ถูก ความสามารถในการเจาะตลาด และ upside จากการปรับเพิ่มราคาขาย
3) MICRO คาดกำไรไตรมาส 4/64 อยู่ที่ 47 ลบ. เพิ่มขึ้น 25.9% YoY และ 15.8% QoQ เรามองว่า PPOP ที่แข็งแกร่งช่วงไฮซีซั่น น่าจะมากเพียงพอที่จะชดเชย ECL ที่สูงขึ้นได้ / เราปรับลดประมาณการกำไรปี 2564-66 ลง 6.3-13.7% เพื่อสะท้อนค่าใช้จ่ายสำรองและต้นทุนทางการเงินที่สูงกว่าคาด
มุมมองตลาดหุ้น SET คาด 1610-45 หุ้นแนะนำ LH
Top pick: LH (ราคาพื้นฐาน 10.40 บาท). ภาพรวมกำไรปี 2565 สดใสและฟื้นตัว / หุ้นอสังหาเป็นหลุมหลบภัยทั้งสำหรับเงินเฟ้อที่เร่งตัวและการเป็นหุ้น Domestic ป้องกันความเสี่ยงจากเรื่อง FED policy / geopolitics อื่นๆ
รายงานตัวเลขเศรษฐกิจ
วันพฤหัสฯ ติดตาม ดัชนี GfK Consumer Confidence ของเยอรมันเดือน ก.พ. คาด -8 จุด (ลดลงจาก -6.8 จุด) ตัวเลข GDP Growth Rate QoQ ADV 4Q21 ของสหรัฐฯ คาด +5.4% ตัวเลข Durable Goods Order ของสหรัฐฯ เดือน ธ.ค. คาด -0.5% MoM ตัวเลข การขอรับสวัสดิการว่างงานของสหรัฐฯ รายสัปดาห์คาด +2.95 แสนคน และตัวเลข Pending Home sales ของสหรัฐฯ เดือน ธ.ค. คาด +0.3% MoM
วันศุกร์ ติดตาม ตัวเลข GDP 4Q21 ของเยอรมันและสเปน คาด +1.9% YoY และ +4.4% YoY ตัวเลข Personal Income ของสหรัฐฯ เดือน ธ.ค. คาด +0.5% MoM ตัวเลข Michigan Consumer Sentiment ของสหรัฐฯเดือน ม.ค. คาด 68.6 จุด (-2.8% MoM) และดัชนี PCE Price Index ของสหรัฐฯ เดือน ธ.ค. คาด +0.4% MoM และ +5.9% YoY
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp